O‘ZBEKISTON RESPUBLIKASI PREZIDENTI I.A. KARIMOVNING IKKINChI ChAQIRIQ OLIY MAJLISNING BIRINChI SESSIYASIDAGI MA’RUZASI YUZASIDAN

O‘zbekiston Respublikasi Prezidenti I.A. Karimovning davlat va jamiyat qurilishining bosh maqsad va vazifalari belgilab berilgan ma’ruzasini tinglab, O‘zbekiston Respublikasi Oliy Majlisi qaror qiladi:
 1. O‘zbekiston Respublikasi Prezidenti I.A. Karimov tomonidan taklif etilgan siyosiy, iqtisodiy va ma’naviy sohalarni yanada rivojlantirishga, sud-huquq islohotini amalga oshirishga, tinchliksevar tashqi siyosatni o‘tkazishga, O‘zbekiston xavfsizligini mustahkamlashga qaratilgan yo‘l davlat va jamoat tashkilotlari uchun faoliyat dasturi deb hisoblansin.
 2. Ma’ruzaning dasturiy xulosalari ikkinchi chaqiriq Oliy Majlis, uning qo‘mita va komissiyalarining faoliyatiga asos qilib olinsin, belgilanayotgan chora-tadbirlarni ro‘yobga chiqarishning qonunchilik asoslari ta’minlansin, qabul qilingan qarorlarning ijrosi ustidan parlament nazorati to‘laroq amalga oshirilsin.
 3. Davlat organlari va jamoat birlashmalari demokratiya institutlarini qat’iyat bilan rivojlantirib borsinlar, erkin shaxsni kamol toptirishga va adolatli fuqarolik jamiyatini barpo etishga butun choralar bilan ko‘maklashsinlar.